પાસપોર્ટ મેળવવા હવે તમારે મહિનાઓ સુધી રાહ જોવાની જરૂર નથી. હવે તમે તમારો પાસપોર્ટ 10 દિવસમાં મેળવી શકો છો. ઝડપી પાસપોર્ટ બનાવવા માટે તમારે આધારકાર્ડની કોપી જમા કરાવવી પડશે. નેશનલ ક્રાઈમ રેકોર્ડસ બ્યુરો પર અરજદારના ફોજદારી રેકોર્ડની ચકાસણી કરવા માટે વિદેશ મંત્રાલય આધારકાર્ડનો ઉપયોગ કરી રહ્યું છે. હવે રાષ્ટ્રીય અપરાધ રેકોર્ડ બ્યૂરોના ડેટાબેઝની મદદથી અરજદારના ફોજદારી ઈતિહાસની માહિતી જાણવા સક્ષમ રહેશે. પહેલા પાસપોર્ટ બનાવવામાં મહિનાઓ થઈ જતા પણ હવે માત્ર કેટલાક દિવસોમાં જ તમે પાસપોર્ટ મેળવી શકશો. તમે એક શરતે પણ 10 દિવસમાં પાસપોર્ટ મેળવી શકશે. આ શર્ત એ છે કે પાસપોર્ટ મળ્યા બાદ તેણે પોલીસ તપાસ કરાવવી પડશે. ત્યારે આધારકાર્ડ દ્વારા ઝડપી પાસપોર્ટ કેવી રીતે મળશે અને તે માટે કંઈ પ્રક્રિયા કરવી પડશે તે જાણો અહીં.